廣東電視台體育頻道

簡稱廣東體育頻道，係廣東廣播電視台屬下嘅免費綜合頻道，主要播全球各地大部份體育賽事為主節目，以粵語同普通話形式播出。呢個頻道凈限廣東地區重要報裝咗當地嘅有線電視或通過網絡電視形式先至有得睇。

頻道好多時播英超、意甲、西甲、歐冠、NBA、中超、CBA、足球熱身賽呢啲熱門賽事；冷門賽事亦會有播。雖然每日21:30會有播《晚間體育新聞》欄目，但若果撞到嗰日21:30打緊大型賽事，佢會順延到嗰項賽事結束之後播出。

頻道雖然喺每個月12號02:00～06:10冇節目，但若果呢個時段有大型體育直播節目時，頻道唔會做收台處理。

史
頻道喺1994年8月28號開播，初期係廣東有線電視屬下嘅體育頻道，2001年取消有線電視時搬到廣東電視台大院入面繼續辦，成為廣東電視台屬下嘅頻道。頻道開播初期好多時直接轉播ESPN、衛視體育台同ESPN STAR Sports，但2001年ESPN跳轉到臺灣版之後雖然繼續播出，直到2003年停播為止。從2003年開始，頻道開始轉型成播出自己整嘅節目及買賽事版權嚟播大型賽事。

頻道播出語言方面，開播第一年屬英文廣播，從1995年開始改成粵語做廣播。2001年底開始改成粵、普雙語廣播。雖然有另外嘅純普通話版係同重慶電視台合作，喺2006年1月1號開播，但後嚟喺2012年2月25號朝早因合作協議到期而停播。

從2014年中開始，頻道正式開始推出高清版，成為中國大陸第一間有粵語廣播嘅高清頻道。

廣東廣播電視台